stanford-oval/wikipedia huggingface dataset:
Pääministerin morsian
Tutkintapyynnöt ja oikeuskäsittelyt > Vanhasen tekemä tutkintapyyntö

Pääministeri Vanhanen ilmoitti jättävänsä Etukeno Oy:n julkaisemasta Pääministerin morsian -kirjasta tutkintapyynnön. Tutkintapyyntö koski kirjan julkaisijaa ja kustantajaa. Helsingin rikospoliisi ilmoitti aloittaneensa jutun esitutkinnan 3. huhtikuuta. Vanhanen näki, että häntä on loukattu ainakin selostamalla lupaa pyytämättä hänen seksielämäänsä ja muita intiimejä asioita, teksti- ja sähköpostiviestejään, yksityisiä suullisia keskustelujaan sekä kertomalla hänen lapsistaan ja hänen suhtautumisestaan lapsiinsa. Vanhasen mielestä kyse oli periaatteesta ja yksityisyydensuojasta. Tutkintapyyntö ei Vanhasen mukaan koskenut kirjan kirjoittajaa Susan Kurosta. Kirjan kustantaneen Etukeno Oy:n lisäksi poliisi kuitenkin kuulusteli myös Kurosta, koska tämä auttoi tiedoillaan kustantamaan kirjan.
Pian tutkintapyynnön jälkeen Kuronen ilmoitti vaihtavansa sukunimensä Ruususeksi
Esitutkinnan perusteella Helsingin kihlakunnansyyttäjä asetti lokakuun alussa 2007 Susan Ruususen ja kirjan kustantaneen Etukeno Oy:n johtajan Kari Ojalan syytteeseen yksityiselämää loukkaavasta tiedon levittämisestä. Syytettä käsiteltiin Helsingin käräjäoikeudessa 15. helmikuuta 2008, ja tuomio annettiin 4. maaliskuuta 2008. Käräjäoikeus päätti hylätä kaikki syytteet, koska lain mukaan poliitikon yksityiselämästä saa julkaista yksityiselämää koskevia tietoja, jos tiedot voivat vaikuttaa hänen toimintansa arviointiin politiikassa ja julkaiseminen on tarpeen yhteiskunnallisesti merkittävän asian käsittelemiseksi. Käräoikeuden päätökseen tyytymätön pääministeri ilmoitti valittavansa asiasta hovioikeuteen. Helsingin hovioikeus tuomitsi 10. helmikuuta 2009 Ruususen ja Kari Ojalan sakkorangaistukseen yksityiselämää loukkaavasta tiedon levittämisestä. Sakon suuruus oli Ruususelle 20 päiväsakkoa ja Ojalalle 60 päiväsakkoa. Sakkojen lisäksi Ojala määrättiin maksamaan Matti Vanhaselle 1 000 euroa henkisistä kärsimyksistä.
Ruusunen ilmoitti 16. helmikuuta 2009 hakevansa valituslupaa korkeimmalta oikeudelta. Myös Ojala ilmoitti 24. maaliskuuta hakevansa valituslupaa. Korkein oikeus myönsi valitusluvan sekä Ruususelle että Ojalalle. Huhtikuussa 2009 Ruusunen, Ojala sekä syyttäjä jättivät jokainen valituslupahakemuksensa korkeimmalle oikeudelle. Kesäkuussa 2010 KKO päätti pitää hovioikeuden antamat sakkotuomiot voimassa.
Tutkintapyynnöt ja oikeuskäsittelyt > Ruususen tekemä tutkintapyyntö

Kirja herätti keskustelua verkkoympäristössä, muun muassa Suomi24-palstalla, minkä lisäksi koottiin adressi: "Susan Kuronen - lopeta se avautuminen", jolla oli 61 889 allekirjoittajaa. Lisäksi Ruususen omat palautesivut kirjasta suljettiin. Jotkut Ruususen saamat viestit sisälsivät tappouhkauksia. Susan Ruusunen teki helmikuussa 2007 tutkintapyynnön loukkaavina pitämistään nettikirjoituksista, joita Espoon rikospoliisi alkoi 3. huhtikuuta 2007 tutkimaan kunnianloukkauksina.  Kutsu poliisikuulusteluihin oli odotettavissa kymmenillä nettikirjoittelijoilla, kun oikeus velvoitti keskustelupalstan ylläpitäjän luovuttamaan tunnistetiedot 21 viestistä. 26. lokakuuta poliisi ilmoitti epäilevänsä yhtätoista henkilöä ympäri Suomea Ruususen kunnianloukkauksesta. Epäilyt siirtyivät syyttäjän harkintaan. Espoon kihlakunnansyyttäjä ilmoitti 12. kesäkuuta 2008 nostavansa seitsemän kunnianloukkaussyytettä. Syytteen saavien joukossa oli sekä miehiä että naisia. Herjaaviksi epäillyt viestit kirjoitettiin Suomi24-palstalla. Espoon käräjäoikeus antoi 4. marraskuuta 2008 tuomion, jossa viisi keski-ikäistä suomalaista tuomittiin sakkorangaistuksiin ja korvauksiin henkisistä kärsimyksistä. Tuomiosta ei valitettu hovioikeuteen joten käräjäoikeuden tuomio jäi lopulliseksi.
Ragnar Ekberg

| Ragnar Ekberg> Henkilötiedot |
| --- | --- |
Syntynyt: 16. helmikuuta 1895 Karjalohja
Kuollut: 29. syyskuuta 1957 (62 vuotta)
Ragnar Konstantin Ekberg (16. helmikuuta 1895 Karjalohja – 29. syyskuuta 1957) oli suomalainen autokaupan alalla työskennellyt toimitusjohtaja ja suurlahjoittaja.
Ekberg kävi kolme vuotta kansakoulua ja yksivuotisen kauppakoulun. Hän oli eri yritysten palveluksessa muun muassa Viipurissa ja Tampereella. Helsinkiin siirryttyään Ekberg oli pari vuotta puutavara-alalla ennen kuin hän siirtyi autoalalle myyntitehtäviin. Ekberg tuli 1930-luvun alussa vuonna 1919 perustetun Oy Voimavaunu Ab:n palvelukseen. Hän oli ensin yhtiön prokuristina ja vastasi taloushallinnosta. Vuonna 1938 hänestä tuli yhtiön osakas ja johtaja ja hän oli yhtiön hallituksen puheenjohtajana 1944–1950. Ekberg oli Voimavaunun johdossa aina syksyllä 1957 tapahtuneeseen kuolemaansa saakka. Oy Voimavaunu Ab toi Suomeen englantilaisia henkilöautoja muun muassa MG-, Morris-, Riley- ja Wolseley-merkkejä. Ennen sotia Voimavaunu toi Suomeen myös Ajax-, Nash-, Overland- ja Diamond T-merkkejä.
Ekberg perusti 1936 Ragnar Ekbergin säätiön turvattomien leskien ja isättömien lasten avustamista varten. Hän lahjoitti säätiölle 100 000 markkaa peruspääomaksi ja vuoden 1938 lopulla hän lahjoitti säätiölle vielä 996 Voimavaunun 1000:sta osakkeesta. Säätiö oli Oy Voimavaunu Ab:n omistajana vuoteen 1971 saakka jolloin se myi osakkeet Suomen Autoteollisuus Oy:lle. Säätiön omaisuus koostuu nykyisin Helsingissä sijaitsevista kiinteistöistä ja pörssiosakkeista. Säätiö myöntää vuosittain avustuksia ahdingossa eläville vanhuksille, lapsille ja lapsiperheille.
Kirjallisuutta

Mies ja säätiö : Ragnar Ekberg 1895-1995 ; teksti ja taitto Reijo Ahtokari ; piirros Ebba Erolin. Ragnar Ekberg -säätiö, Helsinki 1995
Rafael Orozco Maestre

| Rafael Orozco Maestre |
| --- | --- |
 Rafael Orozco Maestre 1986.
Henkilötiedot
Syntynyt: 24. maaliskuuta 1954  Becerril, Kolumbia
Kuollut: 11. kesäkuuta 1992 (38 vuotta)
Ammatti:  laulaja, lauluntekijä
Muusikko
Aktiivisena:  1976–1992
Tyylilajit:  Vallenato
Soittimet:  laulu
Levy-yhtiöt:  Codiscos
  [ Muokkaa Wikidatassa ] [ ohje ]  
Rafael José Orozco Maestre (24. maaliskuuta 1954 Becerril, Kolumbia – 11. kesäkuuta 1992 Barranquilla, Kolumbia) oli kolumbialainen laulaja-lauluntekijä. Binomio de Oro yhtyeen perustaja ja pää-ääni. Tunnetaan yhtenä Kolumbian parhaista laulajista.
Elämäkerta

Hän syntyi Becerril 24. maaliskuuta 1954 Rafael Orozco Fernández ja Cristina Maestre Cuello kotona. Hänellä oli kolmetoista veljeä, viisi miestä ja kahdeksan naista. Hän jatkoi keskiasteen opintoja Colegio Nacional Loperena de Valledupar.
Orozco äänitti ensimmäisen albuminsa haitaristi Emilio Oviedo kanssa vuonna 1975. Sitten, vuonna 1976, hän tapasi haitarin Israel Romero juhlissa. Kaksi kuukautta myöhemmin he perustivat Binomio de Oro ryhmän Barranquilla. He voittivat 16 kulta- ja kaksi platinalevyä miljonäärimyynnistä maailmanlaajuisesti. Orozco sekoitti sävellystä elämänsä lopussa; Hän kirjoitti vaimonsa omistaman kappaleen "Solo Para Ti", joka oli maailmanlaajuinen menestys.
Hän kuoli yöllä 11. kesäkuuta 1992, kun aseistettu henkilö ampui häntä 9 kertaa hänen talonsa edessä Barranquilla.
Vuosina 2012–2013 kolumbialainen televisioyhtiö Caracol Televisión  esitti Rafael hänen elämäänsä kuvaavan televisiosarjan Rafael Orozco, el ídolo.
Diskografia > Studioalbumit

1975 - Adelante
1975 - Con emoción
1977 - Binomio de oro
1977 - Por lo alto
1978 - Enamorado como siempre
1978 - Los Elegidos
1979 - Súper vallenato
1980 - Clase aparte
1980 - De caché
1981 - 5 años de oro
1982 - Festival vallenato
1982 - Fuera de serie
1983 - Mucha calidad
1984 - Somos vallenato
1985 - Superior
1986 - Binomio de oro
1987 - En concierto
1988 - Internacional
1989 - De Exportación
1990 - De fiesta con binomio de oro
1991 - De américa
1991 - Por siempre
Aiheesta muualla

Wikimedia Commonsissa on kuvia tai muita tiedostoja aiheesta .
Discogs
AllMusic
Rainbow Dash

| Rainbow Dash |
| --- | --- |
Luoja(t):  Lauren Faust
Henkilötiedot
Sukupuoli:  tamma
Kotipaikka:  Ponyville, Equestria
Asuinpaikka:  Pilvilaakso
Suhteet
Tutut:  Pinkie Pie, Fluttershy, Rarity, Twilight Sparkle, Applejack
Infobox OKNimi-testi OK: 
Rainbow Dash on yksi My Little Pony: Ystävyyden taikaa -animaatiosarjan päähenkilöistä. Se on taivaansininen pegasos, joka edustaa uskollisuuden elementtiä.
Kuvaus

Rainbow rakastaa lentämistä ja kilpailemista. Hän asuu pilvitalossaan Ponyvillen ja Equestrian yläpuolella. Rainbow on kuuluisa Sonic Rainboom -tempustaan, jonka hän on tehnyt ainoana Equestrian ponina. Hänellä on myös lemmikkinä maakonna nimeltä Tankki. Rainbow ihailee Sähikäiset (engl. Wonderbolts) -taitolentojoukkuetta ja haluaisi olla yksi heistä. Sarjan kuudennella kaudella Rainbow pääseekin Sähikäisiin. Hahmon söpöysmerkki on valkoinen pilvi, josta iskee salama.
Alkukielisessä versiossa Rainbow Dashia näyttelee Ashleigh Ball ja suomenkielisessä versiossa Katja Sirkiä.
Merkitys

Rainbow Dash on Derpy Hooves-hahmon ohella Friendship is Magic-sarjan fanikunnan, bronyjen, epävirallinen maskotti ja sarjan suosituimpia hahmoja, josta on tehty useita oheistuotteita. Hahmon väritystä ja käytöstä on pidetty muun sarjan ohella sukupuolirajoja rikkovana.
Hahmo on ääninäyttelijä Katja Sirkiän tunnetuimpia rooleja ja hän on maininnut sen yhdeksi suosikikseen.
Kritiikki

Ms-lehden journalisti Kathleen Richter arvioi Rainbow Dashin hahmon olevan stereotyyppinen kuvaus poikatytöistä ja lesboista. Sarja luoja Lauren Faust on kiistänyt asian vastineessaan ja todennut, ettei missään vaiheessa sunnittelut hahmoa kuvastamaan mainittuja ihmisryhmiä.
Sarjassa on viitattu hahmolla olevan romanttisia tunteita Applejack-hahmoa kohtaan. Kun huhuille kysyttiin vahvistusta tv-sarjan ohjaajalta Jim Milleriltä, hän ei vahvistanut niitä, vaan on sanonut asian olevan "vapaa tulkinnoille". Sarjan viimeisessä jaksossa ”Viimeinen ongelma” hahmojen kuitenkin viitataan olevan pariskunta.
Raúl Entrerríos

| Raúl Entrerríos |
| --- | --- |
 Raúl Entrerríos
Henkilötiedot
Koko nimi:  Raúl Entrerríos Rodríguez
Syntynyt: 12. helmikuuta 1981 (ikä 43) Gijón, Espanja
Kansalaisuus:   Espanja
Käsipalloilija
Pituus:  195 cm
Paino:  92 kg
Pelipaikka:  puolustaja
Seurajoukkueet
2001–2007 2007–2010 2010–:  CB Ademar León BM Valladolid Barcelona
Maajoukkueet
2004–:  Espanja
| Mitalit> Maa:  Espanja.Miesten käsipallo. Olympialaiset  | Mitalit> Maa:  Espanja.Miesten käsipallo. Olympialaiset  | Mitalit> Maa:  Espanja.Miesten käsipallo. Olympialaiset  | Maa:  Espanja> Miesten käsipallo. |
| --- | --- | --- | --- |
|  Pronssia | Peking 2008 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Tunisia 2005 |  |  |
|  Pronssia | Ruotsi 2011 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Sveitsi 2006 |  |  |
|  Hopeaa | Puola 2016 |  |  |
|  Pronssia | Tanska 2014 |  |  |
Raúl Entrerríos Rodríguez (s. 12. helmikuuta 1981 Gijón) on espanjalainen käsipalloilija, joka edustaa Liga ASOBAL:issa pelaavaa FC Barcelonaa ja Espanjan käsipallomaajoukkuetta. Pelipaikaltaan 193 senttimetriä pitkä ja 92 kilogrammaa painava Entrerríos on puolustaja.
Entrerríos saavutti Espanjan maajoukkueen kanssa olympiapronssia vuoden 2008 kesäolympialaisista Pekingistä. Hän pelasi myös vuoden 2012 kesäolympialaisissa Lontoossa. MM-kilpailuista Entrerríos on saavuttanut kultaa vuodelta 2005 ja pronssia vuodelta 2011. EM-kilpailuista hänellä on kaksi hopeaa ja yksi pronssi. Vuoden 2016 EM-kilpailuissa hänet valittiin turnauksen arvokkaimmaksi pelaajaksi.
Entrerríos on edustanut Barcelonaa vuodesta 2010 alkaen. Tätä ennen hän edusti BM Valladolidia vuodet 2007–2010 ja CB Ademar Leónia vuodet 2001–2007. Barcelonan kanssa Entrerríos on voittanut muun muassa kahdesti Mestareiden liigan, kerran IHF Super Globen ja viidesti Liga ASOBAL:in mestaruuden.
Myös Entrerríosin isoveli Alberto Entrerríos on ammattilaiskäsipalloilija, olympiamitalisti ja maailmanmestari.
Saavutukset

Seurajoukkuetasolla
EHF Champions League: 2011, 2015
Cup-voittajien cup: 2005, 2009
IHF Super Globe: 2013
Liga ASOBAL: 2011, 2012, 2013, 2014, 2015
Copa del Rey: 2002, 2010, 2014, 2015
Copa ASOBAL: 2012, 2013, 2014, 2015
Supercopa ASOBAL: 2012, 2013, 2014, 2015
Maajoukkuetasolla
olympialaiset: pronssia (2008)
MM-kilpailut: kultaa (2005), pronssia (2011)
EM-kilpailut: hopeaa (2006, 2016), pronssia (2014)
Henkilökohtainen
EM-kilpailuiden arvokkain pelaaja: 2016
RNP

RNP voi tarkoittaa ainakin seuraavia asioita:
Ribonukleoproteiini, lyhenne RNP, lääketieteen termi
Required navigation performance, lyhenne RNP, lentokoneissa käytetty navigaatio-ohjelma
Ristinpohjan seisake, lyhenne Rnp, suomalainen lakkautettu junaliikenneseisake.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RNP”, voi hakea sivunnimihaulla, laajalla sivunnimihaulla tai tekstihaulla.
Raúl Bravo

| 0 | 1 | 2 |
| --- | --- | --- |

Henkilötiedot
Koko nimi: Raúl Bravo Senfélix
Syntymäaika: 14. huhtikuuta 1981
Syntymäpaikka: Gandía, Valencia, Espanja
Pelipaikka: puolustaja
Pituus: 176 senttimetriä
Seura
Seura: Beerschot
Pelinumero: 30
Seurat
| Vuodet | Seura | O (M) |
| 2001–2007 2003 2007–2011 2009 2011–2012 2012– | Real Madrid → Leeds United Olympiakos → Numancia Rayo Vallecano Beerschot | 77 (5) 5 (0) 57 (0) 6 (0) 6 (0) 1 (0) |
Maajoukkue
| 2002–2004 | Espanja | 14 (0) |
 Seurajoukkueuran tilastot kattavat vain kansalliset sarjat, päivitetty 24. lokakuuta 2012.
Raúl Bravo Sanfélix (s. 14. huhtikuuta 1981 Gandía, Valencian maakunta, Espanja) on espanjalainen jalkapalloilija, joka edustaa belgialaista Beerschotia. Hän on pelipaikaltaan vasen laitapuolustaja, mutta on urallaan pelannut myös keskuspuolustajana.
Ura

Bravo aloitti jalkapalloilun kotikuntansa Gandían joukkueissa. Kaudella 1996–1997 hän siirtyi Real Madridin junioreihin, josta nousi asteittain seuran reservijoukkueeseen Real Madrid B:hen kaudeksi 2001–2002. Edustusjoukkueessa Bravo teki ensiesiintymisensä jo samalla kaudella 6. lokakuuta 2001 ottelussa Athleticia vastaan ja pelasi kausien 2001–2003 aikana yhteensä kahdeksan liigaottelua edustusjoukkueen miehistössä. Lisää peliaikaa tuli Mestarien liigan alku- ja jatkolohkovaiheissa.
Tammikuussa 2003 Bravo siirtyi lainasopimuksella Englannin valioliigan Leeds Unitediin, mutta pelasi vain viidessä ottelussa. Seuraava kausi 2003–2004 oli Bravon paras Real Madridissa. Hän siirtyi vasemmalta laidalta keskuspuolustajaksi ja pelasi kauden aikana 32 liigaottelussa, joista kaikki avauskokoonpanossa. Sittemmin hän kuitenkin joutui vähemmälle peliajalle johtuen muun muassa brasilialaispuolustaja Roberto Carlosin vahvasta asemasta Real Madridin puolustuksen vasemmalla laidalla.
Kesällä 2007 Bravo siirtyi kreikkalaisseura Olympiakosiin. Tammikuussa 2009 hän palasi Espanjaan tehtyään kauden loppuun asti kestävän lainasopimuksen Numancian kanssa. Kauden 2011–2012 Bravo edusti Rayo Vallecanoa.
Espanjan maajoukkueessa Bravo pelasi 14 ottelua vuosina 2002–2004. Hän oli mukana vuoden 2004 EM-kilpailuissa, jossa hän oli avauskokoonpanossa joukkueensa kaikissa kolmessa ottelussa.
RND

RND tai Rnd voi tarkoittaa ainakin seuraavia asioita:
Nenäpäivä (engl. Red Nose Day)
Rassemblement national démocratique, algerialainen puolue
Satunnaisluku (engl. random)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RND”, voi hakea sivunnimihaulla, laajalla sivunnimihaulla tai tekstihaulla.
Pyhäselän kirkko

| Pyhäselän kirkko |
| --- | --- |

Sijainti:  Joensuu Pyhäselkä
Koordinaatit:  62.450278°N, 29.963056°E
Seurakunta:  Pyhäselän seurakunta
Rakentamisvuosi:  1928
Suunnittelija:  Yrjö Vaskinen
Materiaali:  Kivi
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhäselän kirkkosalia urkuparvelta katsottuna
Pyhäselän kirkko on luterilainen kirkko Joensuun Hammaslahdessa, entisen Pyhäselän kunnan alueella. Kirkko vihittiin käyttöön 19. elokuuta 1928. Sen arkkitehtuurissa on vaikutteita funktionalismista ja siihen mahtuu noin 450 henkilöä. Kirkossa on nykyisin kahdet urut, joista vanhemmat ovat urkuparvella ja uudemmat, vuonna 2000 valmistuneet ovat lattiatasolla. Kirkon alttaritauluna on Fritz Hilbertin lasimaalaus Kristus rauhan ruhtinaana. Vuonna 1997 kirkon ikkunoihin valmistuivat Sulo Saikkosen lyijylasimaalaukset.
Aiheesta muualla

Kuvia tai muita tiedostoja aiheesta Pyhäselän kirkko Wikimedia Commonsissa
Ranskalaiset eurokolikot

Ranskalaiset eurokolikot ovat Ranskalle lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen.
Kahdessa suurimmassa kolikossa on taiteilija Joaquim Jimenezin suunnittelema elämää symboloiva puu. Pienemmissä kolikoissa (10 snt, 20 snt ja 50 snt) esiintyy tunnettu Kylväjä-aihe, jota on käytetty ennenkin esimerkiksi frangeissa. Pienimpiä kolikkoja koristaa Fabienne Courtiaden Marianne.
Kaikissa Ranskan eurokolikoissa on kääntöpuolella lisäksi EU:n kaksitoista tähteä sekä kolikon valmistusvuosi.
Kahden euron erikoisrahat

| --- | --- |
 2007:  Euromaiden yhteinen Rooman sopimuksen 50-vuotisraha.  Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 9,4 milj. kpl.
 2008:  Ranskan EU-puheenjohtajakausi.  Kolikossa on teksti ”2008 PRÉSIDENCE FRANÇAISE UNION EUROPÉENNE RF”. Tekstin alla vasemmalla on rahapajan tunnus ja oikealla sen johtajan tunnus. Lyöntimäärä 20,064 milj. kpl.
 2009:  Euromaiden yhteinen talous- ja rahaliiton 10-vuotisraha.  Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 10 milj. kpl.
 2010:  Vetoomuspuhe 18. kesäkuuta  Kolikossa on kenraali Charles de Gaullen muotokuva ja ylemäpänä lukee 70 ANS ja a APPEL 18 JUIN Lyöntimäärä 20 milj. kpl.
Aiheesta muualla

European Central Bank - Information about the French euro coins
€2 commemorative coins
Banque de France (www.banque-france.fr)
The Euro Information Website- France
RNA-virus

RNA-virus on virus, jonka perimä on ribonukleiinihappoa. Viruksen perimää kopioiva RNA-polymeraasi ei kykene tunnistamaan ja korjaamaan replikaation aikana tapahtuneita virheitä. Siksi RNA-viruksissa tapahtuukin paljon mutaatioita, joiden avulla ne pääsevät usein isäntäorganismin immuunijärjestelmän ohi. Retrovirukset ovat RNA-viruksia, jotka sisältävät myös käänteiskopioijaentsyymiä. Se tekee viruksen perimästä DNA:ta, joka integroituu isäntäsolun perimään ja muuttaa sen toimintaa.
RNA-virukset voidaan jakaa niiden perimän tyypin perusteella. Positiivisesti varautuneiden virusten perimä on yksijuosteista lähetti-RNA:ta. Kun virus on päässyt isäntäsolun sisälle, isäntäsolun ribosomit lukevat viruksen lähetti-RNA:n ja tekevät siitä proteiineja. Muun tyyppisiä RNA-viruksia ovat negatiivisesti varautuneet virukset, kaksijuosteista RNA:ta sisältävät virukset ja sekä positiivisesti että negatiivisesti varautunutta RNA:ta sisältävät virukset. Niiden perimässä ei ole lähetti-RNA:ta. Ne vievät perimänsä lisäksi isäntäsoluun proteiineja, joiden avulla isäntäsolu valmistaa perimästä lähetti-RNA:ta. Lähetti-RNA:n muodostuksen myötä virusperäisten proteiinien pitoisuus isäntäsolussa kasvaa, ja solu alkaa lähetti-RNA:n muodostuksen sijaan kopioida viruksen perimää.
RNA-viruksia vastaan on kehitetty mRNA-rokotteita.
Pyhäselän lukio

| Pyhäselän lukio |
| --- | --- |
Sijainti:  Opettajantie 3b, 82200 Hammaslahti (Joensuu)
Koordinaatit:  62.4370°N, 29.9636°E
Tyyppi:  suomenkielinen lukio
Rehtori:  Aatu Mustonen, Pekka Vienonen (apulaisrehtori)
Oppilaita:  75 (2018)
Verkkosivut
Pyhäselän lukio on Joensuun kaupungin Pyhäselän pitäjän keskustaajamassa Hammaslahdessa toimiva yleislukio.
Vuonna 2018 lukiossa opiskeli 75 lukiolaista.
Aiheesta muualla

Pyhäselän lukio, Lukio (Arkistoitu – Internet Archive) (opintopolku.fi)
Pyhät bodarit

| Pyhät bodarit: yhteisöllisyys ja onni täydellisessä ruumiissa |
| --- | --- |

Kirjailija:  Taina Kinnunen
Kuvittaja:  Jari Elsilä
Kansitaiteilija:  Valtteri Bade
Kieli:  suomi
Genre:  kulttuuriantropologia
Kustantaja:  Gaudeamus
Julkaistu:  2001
Ulkoasu:  nidottu
Sivumäärä:  326
ISBN:  951-662-823-0
Löydä lisää kirjojaKirjallisuuden teemasivulta
Pyhät bodarit: yhteisöllisyys ja onni täydellisessä ruumiissa on Taina Kinnusen vuonna 2001 julkaistu väitöskirja kehonrakennuskulttuurista. Teoksen on julkaissut Gaudeamus.
Pyhät bodarit avaa uusia näkökulmia kehonrakennuksen maailmaan, selvittäen sen intohimon sisältämiä merkityksiä ja osallistuen keskusteluun ruumiin ja ulkonäön roolista yhteiskunnassa. Kirja tutkii kehonrakennuksen tarkasti säädeltyjä rituaaleja, käsittelee inhimillisen onnen oppia ja analysoi yhteisön muodostumista tämän harrastuksen ympärille. Aiheita lähestytään kehon, uskonnon, sukupuolen ja alakulttuurin käsitteiden kautta, tarjoten samalla uusia näkökulmia niin alan harrastajille kuin myös niille, jotka ovat kiinnostuneita kehosta, sukupuolesta tai alakulttuureista yleisemmin.
Aiheesta muualla

Markku Siivola: Minä uskon Isään Arnoldiin.
Risto Selin: Kilvoittelua täydellisestä kehosta (Arkistoitu – Internet Archive). Tieteessä tapahtuu 1/2002.
Anna-Kaisa Pitkänen: Pyhää lihaa. Ylioppilaslehti 2.2.2001.
Niklas Seppänen

| Niklas Seppänen> Henkilötiedot |
| --- | --- |
Koko nimi:  Niklas Seppänen
Syntynyt: 30. kesäkuuta 1993 (ikä 31)
Kansalaisuus:   Suomi
Lentopalloilija
Lempinimi:  Nikke
Pituus:  193 cm
Nyk. joukkue:   SWD Powervolleys Düren
Sarja:  Saksan Bundesliiga
Pelaajaura
Ammattilaisjoukkueet
2008–2009 2009–2011 2011–2013 2013–2014 2014–2015 2015–2016 2016–2017 2017–2018 2019 2019–2020 2020-2021 2021-:   Kuortane (1-sarja)  Korson Veto (1-sarja)  Korson Veto  Kokkolan Tiikerit  Tourcoing Lille  Nice VB  Narbonne Volley   Stroitel Minsk  Kokkolan Tiikerit  SWD Powervolleys Düren  Hurrikaani Loimaa  Kladno Volejbal
Maajoukkueet
2013–:   Suomi
Ottelut:  101 (8.1.2019)
Niklas Seppänen (s. 30. kesäkuuta 1993) on helsinkiläissyntyinen lentopalloilija. Peliurallaan Seppänen on edustanut Suomessa niin Korson Vetoa, Kokkolan Tiikereitä kuin Hurrikaani Loimaata. Euroopan kentillä Seppänen on pelannut Ranskassa, Valko-Venäjällä ja Saksassa. Kaudella 2021-2022 hänet nähdään Tšekissä Kladno Volejbalin riveissä. Seppänen on kärsinyt huippu-urheilijan urallaan useista loukkaantumisista, mutta Hurrikaani Loimaassa hän sai pelattua ilman suurempia vaivoja kauden 2020-2021.
Seppänen voitti Ranskan B-liigan vuonna 2016 Nice VB:n riveissä ja siirtyi sen jälkeen maan ylimmälle sarjatasolle pelaten suurimman osan kaudesta Narbonne Volleyn riveissä. Ennen Ranskan liigan pudotuspelien alkua hän kuitenkin siirtyi Narbonnesta kärkijoukkue Toursiin.
Seppänen pelasi ensimmäiset miesten maaottelunsa kesällä 2013. Hän on pelannut kolmesti EM-lopputurnauksessa (2013, 2015, 2017) ja kertaalleen MM-lopputurnauksessa. Vuoden 2018 loppuun mennessä hän on pelannut 101 maaottelua. Nuorten maajoukkueessa Seppänen pelasi aikoinaan 91-syntyneiden ja 93-syntyneiden ikäryhmissä ja esiintyi kahdesti EM-kisoissa.
Seppänen valittiin vuoden tulokkaaksi Mestaruusliigassa kaudella 2013–2014 sekä myös tähdistökentällisen toiseksi yleispelaajaksi. Hän on muun muassa saavuttanut urallaan SM-hopeaa ja Suomen Cupin kultaa junioreissa kerättyjen SM-mitalien lisäksi.
Ura > Juniorivuodet

Seppänen aloitti uransa Helsingin PuMa-Volleyssa. Hän voitti juniorisarjoissa muun muassa B-poikien SM-kultaa Järvenpään Blues Volleyn riveissä. Juniorivuosinaan Seppänen oli ikäluokkansa parhaimmistoa: hän esiintyi muun muassa kahta vuotta vanhempien poikien maajoukkueessa.
Nuorten vuonna 1993-1994-syntyineiden maajoukkueessa Seppänen pelasi kaksi kertaa ikäluokkansa EM-lopputurnauksessa. Vuoden 2012 nuorten EM-lopputurnauksessa hän oli neljänneksi paras pisteiden tekijä ja yhdeksänneksi paras syöttäjä.